
Проект! 

Изменение и допълнение  на Наредба №1 за поддържане и опазване на обществения ред, околната среда и собствеността на територията на Община Ардино 
                    (приета с решение № 56 от 19.03.2020 г. на ОбС, доп. с реш-е № 242 от 04.04.2025 г.)
Вносител: Кмет на Община Ардино 
         Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Мотиви 

за необходимостта от приемането на Наредбата:.

       I. Причини, които налагат приемането на изменение и допълнение  на Наредба №1 за поддържане и опазване на обществения ред, околната среда и собствеността на територията на Община Ардино:

       Основната причина, поради която се налага изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино е факта, че все повече съграждани се опитват да се справят посредством всички законови възможности с техни съседи, които използват празнотата в нормативната уредба, за да упражняват системен, съзнателен тормоз, най-вече чрез  нерегламентирани  местни изисквания, ограничения и забрани за отглеждане на селскостопански животни на територията на Общината.
      Нарушаването на допустимите норми оказва вреден ефект върху хората и е свързан със степента на дискомфорт от въздействието на този фактор спрямо населението като цяло. 

       Неограниченото, свободно и безстопанственото  пускане на селскостопански животни на територията на паркове, градини, училища, културни и здравни заведения, междублокови 

пространства, сметища, сервитута на пътищата, както и върху площи, общинска  или държавна  собственост в границите на населените места  се оказва изключително притеснително и вредно, тъй като много често се злоупотребява с това право, като в някои от нарушителите се наблюдава широко разпространено усещане за безнаказаност, което води до извършването на нови нарушения. Именно усещането за безнаказаност бе и аргумент на вносителя при настоящото изменение на наредбата.

       При спазване и правилно прилагане на Наредба № 1 за поддържане опазване на обществения  ред, околната среда и собствеността  на територията на Община Ардино, ще актуализира подзаконовата нормативна база и ще я приведе в съответствие със законодателството на Република България и ще се осигури достатъчни финансови приходи за да компенсират евентуалните разходи. 
       Следва да се разшири и допълни кръга на изискванията и спазване на нормативните и поднормативните актове, уреждащи отношенията в сферата на животновъдството на територията на Община Ардино.
       При изработването на проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

       Принцип на необходимост и обоснованост – необходимо е приемане на изменение и допълнение на Наредба № 1 за поддържане опазване на обществения  ред, околната среда и собствеността  на територията на Община Ардино  – с цел обхващане и узаконяване на по-голям кръг от условия и предпоставки за устойчиво развитие на животновъдството, хармонично развитие на животновъдството с цел опазване на околната среда и здравето на хората и животните, както и ефективно управление и контрол от страна на местната администрация и териториалните държавни органи за спазване изискванията на нормативните и поднормативните актове, уреждащи отношенията в сферата на животновъдството.

        Принципите на предвидимост и откритост са спазени – проектът с мотивите и предварителната оценка на въздействието на проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино ще бъдат публикувани на официалния сайт на община Ардино за становища и предложения от заинтересованите групи. 
       Принципът на съгласуваност – при наличие  на предложения се предвижда публично обсъждане със заинтересованите групи на проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино, като ще бъдат взети предвид направени в хода на обсъждането предложения. 

        Принципът на субсидиарност, пропорционалност и стабилност - проектът за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино обезпечава задължението на общината да поддържа в актуално състояние общинските Наредби, приети от Общинския съвет.
        При изработване на проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино е  спазен чл.18 а от ЗНА, както и разпоредбите на глави II и III от ЗНА.
   Извършена е предварителна оценка на въздействието на проекта. 

II. Цели, конто се поставят:

        Целта на приемане на настоящите промени е осъвременяване и разширяване кръга на изискванията и спазване на нормативните и поднормативните актове, уреждащи отношенията в сферата на животновъдството на територията на Община Ардино.

III. Очаквани резултати:
       С приемането на изменение и допълнение на Наредба № 1 за поддържане опазване на обществения  ред, околната среда и собствеността  на територията на Община Ардино се постига обективност, прозрачност и справедливост при точното и ясно регламентиране на правилата при отглеждане на животни и ще спомогне за подобряване на контрола върху отглеждането на селскостопански животни,  както и за предотвратяване на нерегламентирано изхвърляне на животински отпадъци и подобряване хигиенните условия в населените места на територията на общината. Прецизирането на изискванията към лицата, които отглеждат селскостопански животни за лични и за стопански нужди цели да гарантира опазването на чистотата и хигиената на местата, където се отглеждат такива животни, на площи, общинска  или  държавна  собственост в границите на населените места; на площи, собственост на физически и юридически лица, както и безстопанственото им пускане върху тези площи, в границите на населените места; и не на последно място – спокойствието на жителите на населените места.

IV. Финансови и други средства, необходими за прилагането на изменеияга и
допълненията:

       Приемането на решение за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино няма да е свързано с изразходване на финансови и други средства от бюджета на Община Ардино. 

V. Анализ за съответствието с правото на Европейския съюз
       Предлаганият проект на решение за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя и в съответствие със Закона за Животновъдството, ЗВМД, Наредба № 44/20.04.2006г. за  ветеринарномедицинските изисквания към животновъдните обекти на МЗХГ и др. 

       Нормативните актове на Народното събрание и МЗХГ кореспондират с правото на Европейския съюз, предопределено от разпоредбите на Европейската харта за местно самоуправление и директивите на Европейската общност, свързани с тази материя.
       Проектът на наредбата с мотивите за нейното приемане са публикувани на страницата на Община Ардино, на основание чл.26 от Закона за нормативните актове.
       На заинтересованите лица на основание чл.26, ал.3 и ал.4 от ЗНА се предоставя 30-дневен срок от публикуването на настоящата докладна на интернет страницата на Община Ардино, могат да предоставят в деловодството – първи  етаж в сградата на общината  - в рамките на работното време от 8.30 до 17.00 часа даване на предложения и становища по проекта на нормативния акт, адресирани до кмета на Община Ардино.
         С публикуването на проекта е приложена и предварителната оценка на въздействие на проекта на Наредба №1 за поддържане и опазване на обществения ред, околната среда и собствеността на територията на Община Ардино.
Приложение! 

Предварителна оценка на въздействието на проект на Наредба №1 за поддържане и опазване на обществения ред, околната среда и собствеността на територията на Община Ардино
	Елементи на оценката
	Аргументация

	Основания за

иницииране

на промени


	Чрез инициираното приемане на изменение и допълнение в Наредба №1 за поддържане и опазване на обществения ред, околната среда и собствеността на територията на Община Ардино се цели изпълняване на законоустановено задължение на общината, свързано с регламентиране на дейностите по 
обхващане и узаконяване на по-голям кръг от условия и предпоставки за устойчиво развитие на животновъдството, хармонично развитие на животновъдството с цел опазване на околната среда и здравето на хората и животните, както и ефективно управление и контрол от страна на местната администрация и териториалните държавни органи за спазване изискванията на нормативните и поднормативните актове, уреждащи отношенията в сферата на животновъдството.

	Заинтересовани

групи


	Заинтересованите и засегнатите групи от приемането на изменение и допълнение в Наредба №1 за поддържане и опазване на обществения ред, околната среда и собствеността на територията на Община Ардино са гражданите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на
 разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от приемането на изменение и допълнение в Наредба №1 за поддържане и опазване на обществения ред, околната среда и собствеността на територията на Община Ардино са свързани с по-пълно прецизиране на изискванията към лицата, които отглеждат селскостопански животни за лични и за стопански нужди и опазването на чистотата и хигиената на местата, където се отглеждат такива животни, на площи, общинска  или  държавна  собственост в границите на населените места; на площи, собственост на физически и юридически лица, както и безстопанственото им пускане върху тези  площи, в границите на населените места; и не на последно място – спокойствието на жителите на населените места.

	Административна тежест и структурни

Промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат регулаторни режими и такси, които да доведат до промяна на регулаторната среда.

	Въздействие 
върху нормативната

уредба
	Няма необходимост от непосредствени промени в други нормативни актове в резултат от приемането на изменение и допълнение в Наредба №1 за поддържане и опазване на обществения ред, околната среда и собствеността на територията на Община Ардино.


ПРОЕКТ ЗА РЕШЕНИЯ:

      На основание чл.21 ал.2 от ЗМСМА и във връзка с чл.6 от ЗМДТ, чл.8 от ЗНА, във връзка с чл.79 от АПК, при спазване изискванията на чл.26 ал.3 и ал.4 от ЗНА, Общински съвет Ардино, приема следните  изменение и допълнение в Наредба № 1 за поддържане опазване на обществения  ред, околната среда и собствеността  на територията на Община Ардино: 
        Чл.98 (1) Придвижване на селскостопански животни на територията на гр. Ардино, както и в населените места става само по маршрути, определени от кметове на кметства и кметски наместници.
        (2) Забранява се свободното движение на селскостопански животни без придружител или водач на впрегатни, товарни или ездитни животни или на стада, на местата за обществено ползване, в т.ч. на територията на паркове, улици, тротоари, площади, градини, училища, културни и здравни заведения, междублокови пространства, сметища, сервитута на пътищата, 
както и върху площи, общинска  или държавна  собственост в границите на гр. Ардино и в населените места.
       За нарушения на изискванията от физически лица, собственици на селскостопански животни се налага глоба в размер от 50 лв./ 25, 56 евро до 500 лв./ 255,65 евро, а при повторно нарушение – с глоба от 500 лв. / 255,65 евро до 1000 лв. / 511,29 евро
       Когато нарушението е извършено от юридически лица или еднолични търговци, се налага имуществена санкция в размер от 800 лв./ 409,05 евро до 1500 лв. / 766,97 евро, а при повторно нарушение - от 1500 лв. / 766,97 евро до 4000 лв. / 2045,25 евро     
       Чл.100 (1)  Забранява се:

       1. Пашата на селскостопански животни и свободното им пускане на територията на паркове, градини, училища, културни и здравни заведения, междублокови пространства, сметища, сервитута на пътищата, на всички места за обществено ползване и допълнително забранени за паша с разпореждане на местните административни органи места, както и безстопанственото им пускане върху площи, собственост на физически и юридически лица и върху площи, общинска  или  държавна  собственост в границите на населеното място;

       2. Клане на животни в личните стопанства за търговия и снабдяване на обществените заведения;

       3. Клането на животни за собствени нужди на домакинствата на уличните платна, тротоари, зелени площи и др., извън имотите; 

       4. Складирането и съхранението на животински тор и други отпадъци в застроените дворищно регулационни парцели на разстояние по-малко от 3 метра от външната и вътрешната регулационна линия и местата посочени в т.1 ; 

       5.  Складиране и съхранение на сено, слама и други фуражи на местата, посочени в т.1;

       6.  Замърсяване на терени и улици за обществено ползване с отпадъци от животновъдството;

       7. Отглеждането на животни в съсобствени парцели без писменото съгласие на всички съсобственици.

       8.  Отглеждането на животни в имоти, намиращи се в близост до паметници на културата и в имоти на територията на Община Ардино, които граничат с туристически обекти /хотели, мотели, ресторанти, заведения за бързо обслужване, питейни заведения, кафе-сладкарници и барове, музеи, паметници на историческото наследство, културни институти, защитени местности и природни забележителности.

       9. Отглеждането на селскостопански животни в междублокови пространства, гаражи, мазета, тавански помещения, покриви и общи части на жилищни сгради в режим на етажна собственост на територията на Община Ардино;

       10. Изхвърлянето на торова маса в съдовете за събиране на ТБО и върху площи, общинска  или  държавна  собственост в границите на населените места

       (2) За нарушение на забраната на собствениците на селскостопански животни се съставя акт за установяване на административно нарушение от служители на контролното звено на община Ардино и органите на МВР, като се налага глоба по реда на настоящата Наредба.     

       (3) Наказват се с глоба от 100 лв./ 51, 13 евро до 250 лв./ 127,82 евро стопаните на селскостопански животни, пуснати на паша или свободното придвижващи се на територията на паркове, градини, училища, културни и здравни заведения, междублокови пространства, сметища, сервитута на пътищата, на всички места за обществено ползване и допълнително забранени за паша с разпореждане на местните административни органи места, както и безстопанственото им пускане върху площи, собственост на физически и юридически лица и върху площи, общинска  или  държавна  собственост в границите на населеното място, когато са физически лица и с имуществена санкция от 500 лв./ 255,65 евро до 2000 лв./ 1 022,58 евро когато са юридически лица или еднолични търговци.  
       (4) Когато се отглеждат по-голям брой животни от цитирания в чл. 4а от Наредба № 44 от 20.04.2006 г. за ветеринарномедицинските изисквания към животновъдните обекти, стопанските постройки за отглеждането им трябва да бъдат разположени извън регулацията на населеното място. Извън урбанизираните територии се разрешава отглеждането на всички видове животни с разрешение на административните органи /Община, РЗИ, ОДБХ, РИОСВ, БД /и при изпълнение на съответните разпоредби по ЗУТ, ЗОЗЗ, ЗООС, ЗВ. 

